# Esconets

Esconets (Esconnets en francés) qu'ei ua comuna d'Occitània, en Gasconha, situada dens eth departament deths Hauts Pirenèus dera region d'Occitània, ancianament de Miègjorn-Pirenèus.

## Geografia

autes vilatges o quartièrs : Eth Planhet, eth Plan Devath.

## Toponimia

Era prononciacion qu'ei [éskou'néts] (grafia fonetica deths autors). Eras fòrmas ancianas que son : De Esconetz en 1313, D'Escauneto, en latin, en 1342, de Scanneto, en latin, en 1379, Esconets en 1743, Escounets en 1760, Escaunets en 1768, Esconets (mapa de Cassini, ara fin deth sègle XVIII), Esconets en 1790, Esconnets en 1801.
Segon Dauzat, Esconets que vien deth mot gascon escaunet, « escaleta, escala dobla ». Negre que horneish era medisha definicion, en la motivant per la situacion hauta deth vilatge. Segon R. Aymard, Esconets que vien deth vèrbe escóner.
Segon Miquèu Grosclaude, era proposicion de Dauzat e Negre qu'ei inacceptabla. Un mot qui a eth sens d'« escala dobla » qu'ei de mau imaginar. Boisgontier dobta dera existéncia d'aqueth mot, citat per Palay. Eths dus vilatges, Esconets e Escaunets an benlhèu pas arren a véder. Adara, benlhèu que i a ua confusion suu sens deth francés escabeau utilizat peths autors. Eths francofòns que'n hèn ua escala dobla, eths occitans que guardan sovent eth sens originau deth latin scabellum, « petit banc ». Palay, s'a pas inventat eth nom, pensava probable ath petit banc, qui pòt estar ua metafòra en topografia. Aquera metafòra que pòt conviéner peth turon cort on Esconets ei plaçat, un chic mensh per Escaunets, qui ei sus ua potja, longa per natura.
Era ipotèsi d'Aymard qu'ei mei interessanta. Que i a un mot gascon esconet, « lòc entà escóne's ». Mes justament Esconets, plan en vista sus eth son turon, ne s'escón pas. Com interpretar era frequéncia de n dobla en eras atestacions, atau com era diftongason o > au, en contradiccion dab eth vèrbe escóner?

## Administracion

Lista deths cònsols successius :
| Periòde | Periòde | Identitat |
| 2020 | 2026 | Bernadette Gachassin |
| març de 2001 | 2020 | Elie Fourcade |
| junh de 1995 | 2001 | Pierre Ducay |
| abans 1981 | ? | Bernard Gachassin |
| Totas las donadas son pas encara conegudas. |||||

## Demografia

modificar « persona »  v · d · m 
Evolucion demografica Populacion comunala actuala (2013): 35, totala: 38 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| | | | | | | 178 | 170 | 158 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| - | - | - | - | 133 | - | - | - | - |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| - | - | 112 | - | - | - | - | - | - |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 74 | 73 | 59 | 54 | 42 | 28 | 26 | 26 | 26 27 |
| 2009 | 2010 |
| 26 27 | 28 29 |
| Fonts ||
| Base Cassini de l'EHESS (recercar) - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 2018 era populacion qu'èra de 34 abitants e era densitat qu'èra de 14,72 ab/km².

## Véder tanben

* Comunas deths Hauts Pirenèus

## Nòtas

* 1 2 3 4 Michel Grosclaude et Jean-François Le Nail, Dictionnaire toponymique des communes des Hautes-Pyrénées intégrant les travaux de Jacques Boisgontier, Conseil Général des Hautes-Pyrénées, 2000 https://www.archivesenligne65.fr/article.php?laref=846&titre=esconnets
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 269, a Escaunets
* Portau de Gasconha